NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS

2020-08-25 Nr. 2
Birštonas

Posėdis įvyko 2020-08-25 (16.00–17.30 val.)

Posėdžio vieta: Birštono savivaldybės administracijos mažoji salė, Jaunimo g. 2, Birštonas.

Posėdyje dalyvavo nevyriausybinių organizacijų (toliau – NVO) tarybos nariai: Vytas Kederys,  Birutė Bartkevičiūtė, Julija Birutė Barutienė, Nijolė Dusevičienė, Vilma Burbienė, Deivis Slavinskas. 

Susirinkimo dalyvių sąrašas su parašais pridedamas. 
Į susirinkimą nariai buvo pakviesti el. paštu.  
DARBOTVARKĖ

1. Dėl Birštono savivaldybės NVO tarybos veiklos 2020–2021 m. plano.
2. Dėl NVO tarybos susitikimo su Birštono savivaldybėje veikiančiomis NVO.
3. Dėl NVO tarybos, NVO mokymų.
4. Informacija apie rengiamą NVO veiklos finansavimo tvarkos aprašą.
1. SVARSTYTA. Dėl Birštono savivaldybės NVO tarybos veiklos 2020–2021 m. plano.
Posėdį pradėjo ir susirinkusius NVO tarybos narius pasveikino tarybos pirmininkė Birutė 
Bartkevičiūtė. Aptartas NVO tarybos veiklos planas 2020–2021 metais. Paskirti už suplanuotas veiklas atsakingi asmenys. Nusimatytos užduotys. Kiekvienai veiklai paskirti asmenys, atsakingi už veiklos įgyvendinimo koordinavimą. Atsisakyta plane nurodyti įgyvendinimo terminus dėl neaiškios viruso COVID-19  situacijos. NVO tarybos veiklos planas 2020–2021 metais pridedamas.
NUTARTA. Pritarti NVO tarybos veiklos planui 2020–2021 metais.
2. SVARSTYTA. Dėl NVO tarybos susitikimo su Birštono savivaldybėje veikiančiomis NVO.
Pirmininkės teigimu vienas iš uždavinių NVO tarybai – susitikti su visų Birštono savivaldybėje veikiančių NVO pirmininkais, išklausyti jų problemas, pastabas, pasiūlymus, juos apibendrinus teikti Savivaldybės administracijai ar tarybai. Pirmininkė akcentavo, kad NVO taryba yra visuomeninė patariamoji institucija, su kuria Savivaldybės institucijos ir įstaigos turi konsultuotis dėl: 

1) rengiamų teisės aktų projektų, susijusių su NVO veikla;

2) planuojamų programų, pagal kurias konkurso būdu finansuojami NVO projektai.

Svarbu žinoti NVO veikiančių savivaldybėje aktualijas, problemas, poreikius. 
NUTARTA. Susitikimas su NVO atstovais suplanuotas 2020 m. rugsėjo mėn. Susitikimą suorganizuoti lauke. 
3. SVARSTYTA. Dėl NVO tarybos mokymų.
Pirmininkė pasidalijo informacija, gauta iš LR socialinės apsaugos ir darbo ministerijos
Nevyriausybinių organizacijų plėtros skyriaus vadovės Aurelijos Olendraitės dėl mokymų, seminarų NVO nariams, NVO tarybai. A. Olendraitė informavo, apie šį rudenį (galimai ir nuotoliniu būdu) planuojamus mokymus NVO atstovams, NVO tarybos nariams NVO veiklos skaidrumo, atskaitomybės kompetencijų bei nuotolinio darbo gebėjimų stiprinimo temomis. Šiuo metu vykdomos mokymų viešųjų pirkimų procedūros. Už informacijos  apie planuojamus mokymus viešinimą NVO tarybai ir NVO pasiūlyta Vilma Burbienė. NVO tarvbos nariai vienbalsiai pritarė šiam siūlymui. 
NUTARTA. Sekti informaciją apie planuojamus mokymus. Už informacijos apie planuojamus mokymu viešinimą NVO tarybai ir NVO paskirti atsakinga Vilmą Burbienę. 

4. SVARSTYTA. Informacija apie rengiamą NVO veiklos finansavimo tvarkos aprašą.

Pirmininkė informavo apie Birštono savivaldybės administracijos rengiamą Birštono savivaldybės nevyriausybinių ir bendruomeninių organizacijų, religinių bendruomenių ir bendrijų projektų finansavimo tvarkos aprašą (toliau – Tvarkos aprašas). 

LR NVO plėtros įstatymo 7 straipsnio 4-5 dalys nurodo:

„4. Nevyriausybinių organizacijų finansavimo iš savivaldybės biudžeto tvarką, šių lėšų administravimo tvarką ir finansuotinas nevyriausybinių organizacijų veiklos sritis, atsižvelgusi į nevyriausybinių organizacijų plėtros valstybės politiką ir įvertinusi vietos bendruomenės poreikius, nustato savivaldybės taryba.
5. Finansavimas gali būti skiriamas juridiniams asmenims, kurie atitinka šio įstatymo 2 straipsnio 3 dalyje nustatytą nevyriausybinės organizacijos sąvoką.“.
Siekiant įgyvendinti įstatymo nuostatas, rengiama Tvarka ir prašoma NVO tarybos narių pateikti pastabas, pasiūlymus, nuomonę Tvarkos aprašui el. paštu vilma.burbiene@birstonas.lt iki 2020 m. rugsėjo 25 d. 
NUTARTA. Pastabas, pasiūlymus apie rengiamą Tvarkos aprašą pateikti iki 2020 m. rugsėjo 25 d.
Posėdžio pirmininkas                                                                                           Birutė Bartkevičiūtė
Posėdžio sekretorius                                                                                                   Vilma Burbienė
.

